ai4bharat/Pralekha huggingface dataset:
وزیراعظم کا دفتر
من کی بات کے خطاب میں وزیر اعظم نے طلبا اور اساتذہ کو تاکید کی کہ وہ جدوجہد آزادی کے گمنام ہیروز کی کہانیاں منظر عام پر لائیں
نئی دہلی،30 اگست ، من کی بات کے تازہ ترین خطاب میں، وزیر اعظم جناب نریندر مودی نے طلبا اور اساتذہ سے گزارش کی کہ وہ جدوجہد آزادی سے منسلک گمنام ہیروز کی کہانیاں پیش کریں۔
وزیر اعظم نے کہا کہ جب کوئی شخص اپنی کامیابیوں کے بارے میں سوچتا ہے تو اسے ہمیشہ ایک استاد کی یاد آتی ہے۔ ا نھوں نے کہا کہ کووڈ بحران نے اساتذہ کے لیے ایک چیلنج کھڑا کردیا ہے جنھوں نے اس چیلنج کو نئے ٹولز اور ٹیکنالوجی کو اپنا کر بلا کسی رکاوٹ کے ایک موقعے میں تبدیل کردیا ہے اور اس موقعے کو انھوں نے طلبا کو بھی فراہم کرایا ہے۔ انھوں نے اس اعتماد کا ا ظہار کیا کہ اساتذہ قومی تعلیمی پالیسی کے فوائد کے بارے میں مکمل معلومات طلبا کو فراہم کرنے میں ایک کلیدی رول ادا کریں گے۔
یہ واضح کرتے ہوئے کہ ملک 2022 میں اپنا یوم آزادی منائے گا، وزیر اعظم نے کہا کہ آج کے طلبا کے لیے یہ ضروری ہے کہ وہ ہماری جدوجہد آزادی کے ان ہیروز سے واقف ہوں۔ انھوں نے مزید کہا کہ جب ہمارے طلبا کو جدوجہد آزادی کی تاریخ یعنی اپنے مقامی ماحول سے واقفیت ہوگی تبھی ہم طلبا کی شخصیتوں پر اس کا رد وعمل دیکھ سکیں گے۔
وزیر اعظم نے تجویز پیش کی کہ طلبا کے لیے تحقیقی عنوان سے یہ پتہ چل سکتا ہے کہ وہ جن اضلاع میں رہتے ہیں آیا وہاں جدوجہد آزادی کے دوران کوئی واقعات پیش آئے تھے۔ اس طرح طلبا کے اپنے ہی شہر میں آزادی کی جدوجہد سے وابستہ کسی مقام پر جانے کا منصوبہ بنایا جاسکتاہے۔ انھوں نے کہا کہ کچھ اسکولوں کے طلبا ہماری آزادی کے 75ویں سال کے موقع پر جدوجہد آزادی کے ہیروز پر 75 نظمیں اور تھیٹر کہانیاں لکھنے کا عزم بھی کرسکتے ہیں۔
وزیر اعظم نے واضح کیا کہ یہ تمام کاوشیں اُن لاکھوں گمنام ہیروز کی کہانیوں کو منظر عام پر لاسکیں گی جنھوں نے نہ صرف اپنی زندگی ملک پر قربان کی لیکن ان کے کارنامے معدوم ہوگئے۔5 ستمبر کو یوم اساتذہ منانے کے ساتھ ہی وزیر اعظم نے اساتذہ پر زور دیا کہ وہ اس کے لیے ایک ماحول وضع کرنے کے ضمن میں کام کریں اور تیاری شروع کریں۔
صحت اور خاندانی بہبود کی وزارت
کووڈ -19 پر اپ ڈیٹ
نئی دہلی،11جون 2020/ آئی سی ایم آر کے ذریعہ کئے گئے سیروسرویلنس مطالعے میں سروے کی گئی آبادی کے 0.73 فی صد حصے میں ماضی میں سارس کوو-2 سے متاثر ہونے کے ثبوت ملے ہیں۔ یہ بات آج یہاں میڈیابریفنگ کے دوران آئی سی ایم آر کےمنیجنگ ڈائریکٹر اور ڈبلیو ایچ اور انڈیا کے تعاون سے مئی 2020میں کووڈ -19 کے لئے پہلا سیرو پیروے کیا۔ سروے میں 83 ضلعوں کے 28595 گھروں اور 26400 افراد کا احاطہ کیا گیا تھا۔ اس مطالعے کے دو حصے ہیں۔ ابتدائی کاموں کے تحت عام آبادی میں سارس کوو-2 سے متاثرہ آبادی کے حصے کا اندازہ لگانا تھا، جو مکمل ہوچکا ہے ۔ دوسرا مقصد ہاٹ اسپاٹ شہروں کے حصے کا اندازہ لگانا ہے۔ دوسرا کام زیر تکمیل ہے۔
مطالعے سےیہ بھی واضح ہوتا ہے کہ لاک ڈاؤن کے دوران کئے گئے اقدام، انفیکشن کے پھیلاؤ کو کم رکھنے اور کووڈ-19 کے تیزی سے پھیلاأ کو روکنے میں کامیاب رہے ہیںَ آئی سی ایم آر نے اندازہ لگایا ہے کہ دیہی علاقوں کےمقابلے میں شہری علاقوں میں بیماری پھیلنے کا خطرہ 1:09 گنا زیادہ ہے اور شہری جھگی علاقوں میں 1:89 گنا زیادہ ہے۔ انفیکشن سے ہونے والی اموات کی شرح بہت کم 0.08 فی صد ہے۔ اس کا مطلب صرف یہ ہے کہ لوگوں کو وقتاً فوقتاً کووڈ سے متعلق مشوروں پر عمل کرنا ہوگا اور اپنے رویے میں احتیاط کو شامل کرنا ہوگا۔
اس طرح ، اب تک کل 141028 کل5823 کووڈ 19 مریض ٹھیک ہوئے ہیں۔ اس طرح اب تک کل 141028 مریض کووڈ 19 سےٹھیک ہوچکے ہیں۔ کووڈ19 مریضوں کے ٹھیک ہونے  کی شرح 49.21 فی صد ہے ہندستان میں موجود صورتحال میں137448 سرگرم معاملے ہیں، جو تمام انتہائی نگہداشت والے حصے میں رکھے گئے ہیں۔ فی الحال ، ٹھیک ہوئے مریضوں کی تعداد ایکٹیو مریضوں کی تعداد سے زیادہ ہے۔
کووڈ-19 سے متعلق تکنیکی معاملوں پر تمام مصدقہ اور تازہ ترین معلومات اور رہنما ہدایت اور مشوروں کے لئے باقاعدہ طور پر رابطہ کریں https://www.mohfw.gov.in/ اور @MoHFW_INDIA . کووڈ 19 سے متعلق تکنیکی سوالاتtechnicalquery.covid19[at]gov[dot]in پر بھیجے جاسکتے ہیں۔
کووڈ-19 پر کسی بھی سوال کے لئے صحت اور خاندانی بہبود کی وزارت کے ہیلپ لائن نمبر 23978046-11-91 یا ٹول فری نمبر پر کال کریں ۔ کووڈ-19 کےلئے ریاستوں /مرکز کے زیر انتظام علاقوں کی ہیلپ لائن نمبروں کی فہرستhttps://www.mohfw.gov.in/pdf/coronvavirushelplinenumber.pdf . ۔پر دستیاب ہے۔
م ن۔ ش ت ۔ ج
Uno-3219
(
وزارت خزانہ
محکمہ انکم ٹیکس کی دہلی این سی آر ، ہریانہ ، پنجاب ، اتراکھنڈ اور گوا میں تلاشی مہم
نئی دلی، 27؍ اکتوبر،محکمۂ انکم ٹیکس نے 26.10.2020 کو انٹری آپریشن کا ریکیٹ چلانے والے افراد کے ایک بڑے نیٹ ورک اور جعلی بلنگ کے ذریعے بھاری نقد رقم پیدا کرنے والے افراد کی تلاش اور ضبطی کی کارروائی کی ہے۔ یہ تلاشی مہم دلی، این سی آر ، ہریانہ ، پنجاب ، اتراکھنڈ اور گوا کے 42 ٹھکانوں پر چلائی گئی۔
اس تلاشی مہم کے نتیجے میں انٹری آپریٹرز ، بچولیوں، کیش ہینڈلرز ، مستفید افراد اور اس میں شامل فرموں اور کمپنیوں کے پورے نیٹ ورک کو بے نقاب کرنے والے شواہد ضبط کئے گئے۔ ابھی تک ، دستاویزات میں رہائشی اندراجات کے بارے میں 500 کروڑ روپے سے زیادہ کی دستاویزات کی برآمدگی اور ضبطی ہوئی ہے۔
متعدد شیل اداروں / فرموں کا تلاش انٹری آپریٹرز نے جعلی بلوں کے اجراء اور غیر محفوظ شدہ قرضوں کے خلاف غیر محاسب رقم اور نقد رقم نکالنے کے لئے استعمال کیا۔ ذاتی عملے / ملازمین / ساتھیوں کو ان شیل اداروں کا ڈمی ڈائریکٹر / شراکت دار بنایا گیا تھا اور انٹری آپریٹرز کے ذریعہ تمام بینک اکاؤنٹس کا نظم و نسق اور انتظام کیا جاتا تھا۔ اس طرح کے انٹری آپریٹرز ، ان کے ڈمی شراکت داروں / ملازمین ، کیش ہینڈلرز کے ساتھ ساتھ احاطہ کار فائدہ اٹھانے والوں کے بیانات بھی واضح طور پر ریکارڈ کیے گئے ہیں تاکہ پوری رقم کو درست کرنے کی توثیق کی جاسکے۔
تلاشی کےدوران پکڑے گئے افراد کے متعدد بینک اکاؤنٹس اور لاکرس کے کنٹرولر اور مستفید ہونے والے مالکان بھی پائے گئے ، جو ان کے کنبہ کے ممبروں اور قابل اعتماد ملازمین اور شیل اداروں کے ناموں پر کھولے گئے تھے، جو وہ ڈیجیٹل میڈیا کے ذریعہ بینک عہدیداروں کے ساتھ ملی بھگت کر کے چلا رہے تھے۔ اس پر مزید تفتیش کی جارہی ہے۔
فائدہ اٹھانے والوں نے کئی سو کروڑ روپئے کی رقم میں شہروں میں غیر منقولہ جائداد املاک اور فکسڈ ڈپازٹ میں بڑی سرمایہ کاری کر رکھی ہے۔
تلاشی کے دوران 2.37 کروڑروپے نقد اور2.89 کروڑ مالیت کےزیورات اور 17 بینک لاکرس بھی پائے گئے، جن کو اب تک آپریٹ نہیں کیا گیا تھا۔
مزید تفتیش جاری ہے۔
عملے، عوامی شکایات اور پنشن کی وزارت
وزیرداخلہ جناب امت شاہ شمال مشرقی کونسل کے 69ویں مکمل اجلاس کی صدارت کریں گے
نئی دہلی:19،جنوری، 2021:وزیرداخلہ جناب امت شاہ کی صدارت میں 23 اور 24 جنوری 2021 کو شیلانگ، میگھالیہ میں شمال مشرقی کونسل  کے 69 ویں مکمل اجلاس کا انعقاد کیا جارہا ہے۔ اس اجلاس میں شمال مشرقی ریاستوں کی ترقی کےوزیر مملکت  اور شمال مشرقی کونسل  کے نائب چیئرمین ڈاکٹر جتیندر سنگھ اور اراکین جو کہ آٹھ شمال مشرقی ریاستوں کے گورنروں اور وزرائے اعلیٰ پر مشتمل ہیں، کے علاوہ دیگر اراکین شرکت کریں گے۔ اس موقع پر ریاستوں کے سینئر افسران اور حکومت ہند کی اہم وزارتوں کے سینئر افسران کی شرکت بھی متوقع ہے۔
شمال مشرقی ریاستوں کی ترقی کے وزیر مملکت  ڈاکٹر جتیندر سنگھ نے آج شیلانگ میں منعقد ہونے والے شمال مشرقی کونسل  کے 69ویں مکمل اجلاس کیلئے تیاریوں اور طریقہ کار کا جائزہ لینے کیلئے نئی دہلی میں مشرقی ریاستوں کی ترقی کی وزارت اور شمال مشرقی کونسل کے سینئر افسران کے ساتھ ایک میٹنگ کی۔
دو روزہ مکمل اجلاس کے دوران شمال مشرقی ریاستوں کی ترقی کی وزارت، این ای سی ، ریاستی حکومتوں کے علاوہ منتخب مرکزی وزارتوں کی جانب سے شمال مشرقی ریاستوں کے مختلف ترقیاتی اقدامات اور مستقبل کے منصوبوں کے بارے میں پرزنٹیشن پیش کیے جائیں گے۔ اس مکمل اجلاس کے دوران توقع ہے کہ جاری پروجیکٹوں کی پیش رفت 69ویں مکمل اجلاس کی کارروائیوں کی تصدیق شمال مشرقی خطے میں مرکزی وزارتوں کے خاکے اور پندرہویں مالیاتی کمیشن کی مدت کے دوران مارچ 2021 کی مدت کے بعد کے منصوبوں پر تبادلہ خیال کیا جائیگا۔
ش ح۔م ع۔ ع ن
U NO:562
(Visitor Counter : 84
پیٹرولیم اور قدرتی گیس کی وزارت
قدرتی گیس کی قیمتوں کا تعین
نئی دہلی،22جولائی2019؍حکومت ہند نے 25 اکتوبر 2014ء کو گھریلو قدرتی گیس کی قیمتوں کے تعین سے متعلق نئی رہنما ہدایات، 2014ء جاری کی ہے۔قیمتوں کے تعین کا نظام فارمولے پر مبنی ہے اور اسے ہینری ہب ، نیشنل بیلنسنگ پوائنٹ، البرٹا اینڈ رشیا جیسے بڑے بین الاقوامی بازاروں میں موجود حجم اور قیمتوں کو پیش نظر رکھ کر تیار کیا گیا ہے۔ اس فارمولے کو حتمی شکل دیتے وقت تیل کی پیداوار کرنے والے اور اس کا استعمال کرنے والے شعبوں کی ضرورتوں؍مفادات کو پیش نظر رکھا گیا ہے۔مزید برآں حکومت نے ڈسکورڈ اسمال فیلڈپالیسی ، گہرے پانی میں گیس کی دریافت ، غیر معمولی گہرے پانی اور اعلیٰ دباؤ –اعلیٰ درجہ حرارت والے علاقوں ، ہائیڈروکاربن ایکسپلوریشن اینڈ لائسنسنگ پالیسی اور کولڈ بیڈ میتھینمعاہدوں کے تحت حکومت نے قیمتوں کے تعین اور مارکیٹنگ کی آزادی فراہم کی ہوئی ہے۔
گزشتہ دو برسوں کے دوران یہ گیس کی قیمتوں میں اضافے کا رجحان دیکھا گیا ہے۔یکم اپریل 2017ء کو گروس کیلوریفک ویلیو کی بنیاد پر قیمتیں فی ملین برٹش تھرمل یونٹ 2.48 امریکی ڈالرتھی، جو یکم اپریل 2019ء کو بڑھ کر 3.69امریکی ڈالر فی ایم یم بی ٹی یو ہوگئی۔ قدرتی گیس کی پیداوار کی لاگت متعدد عوامل پر منحصر ہے، جن میں گیس فیلڈ کا محل وقوع ، نکلنے والی گیس کی کوالٹی اور کمپوزیشن ، گیس کی قسم –ایسوسی ایٹیڈ یا نن ایسو سی ایٹیڈ گیس، گیس فیلڈ کی عمر اور گیس کا حجم، ذخیرے کی نوعیت، لاجسٹکس، سرفیس سہولتوں کی دستیابی، زر مبادلہ وغیرہ شامل ہیں۔چونکہ ہر گیس فیلڈ میں گیس کی پیداوار کی لاگت کو متاثر کرنے والے عوامل منفرد قسم کے ہوتے ہیں، لہٰذا ایک فیلڈ کے مقابلے دوسرے فیلڈ میں گیس کی پیداوار کی لاگت میں فرق پڑتا ہے۔مزید برآں او این جی سی اکاؤنٹس میں منافع میں اضافہ دیکھا گیا ہے۔یعنی او این جی سی کے ٹیکس کے بعد منافع مالی سال 16-2015ء میں 16,004کروڑ روپے ، مالی 17-2016ء میں 17,900، مالی سال 18-2017ء میں 19,945کروڑ اور مالی سال 19-2018ء میں 26,716کروڑ روپے رہا۔
یہ اطلاع پیٹرولیم اور قدرتی گیس کے مرکزی وزیر جناب دھرمیندر پردھان نے آج لوک سبھا میں ایک تحریری جواب میں دی۔
وزارت دفاع
چیف آف آرمی اسٹاف بنگلہ دیش کے تین روزہ دورے پر روانہ
بھارت اور بنگلہ دیش کے درمیان بہترین دو طرفہ دفاعی تعلقات کو جاری رکھتے ہوئے چیف آف آرمی اسٹاف  جنرل منوج پانڈے 18 سے 20 جولائی 2022 تک بنگلہ دیش کے دورے پر روانہ ہوگئے ہیں۔ آرمی سربراہ کا عہدہ سنبھالنے کے بعد جنرل منوج پانڈے کا یہ پہلا غیر ملکی دورہ ہے۔
آرمی چیف 18 جولائی 2022 کو شیکھا انیربن پر پھولوں کی چادر چڑھا کر 1971 کی جنگ آزادی کے دوران عظیم قربانی دینے والے بہادروں کو خراج عقیدت پیش کرتے ہوئے اپنے دورے کا آغاز کریں گے۔ اس دورے کے دوران فوج کے سربراہ سکیورٹی اسٹیبلشمنٹ کے سینئر حکام سے ملاقات کریں گے اور دفاع سے متعلق مختلف امور پر تبادلہ خیال کریں گے۔ علاوہ ازیں وہ دھانمنڈی میں بابائے قوم بنگ بندھو شیخ مجیب الرحمان میموریل میوزیم کو بھی خراج تحسین پیش کریں گے۔
اپنے دورے کے دوسرے روز آرمی چیف ڈیفنس سروسز کمانڈ اینڈ سٹاف کالج میرپور کے طلباء اور فیکلٹی سے خطاب کریں گے۔ اس کے بعد وہ بنگلہ دیش انسٹی ٹیوٹ آف پیس سپورٹ اینڈ آپریشن ٹریننگ  کا دورہ کریں گے اور ان کے ساتھ بات چیت کریں گے، جو بنگلہ دیش کا ایک اہم ادارہ ہے جو اقوام متحدہ کے مختلف امن کارروائیوں میں تعیناتی کے لیے امن فوجیوں کو تربیت دیتا ہے۔ اس کے بعد وہ میرپور میں بنگ بندھو ملٹری میوزیم کا دورہ کریں گے۔
چیف آف آرمی اسٹاف کا دورہ دونوں ملکوں کی فوجوں کے درمیان دوطرفہ تعلقات کو مزید گہرا کرے گا اور دونوں ممالک کے درمیان متعدد اسٹریٹجک امور پر قریبی رابطے اور تعاون کے لیے ایک محرک کے طور پر کام کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 123
صحت اور خاندانی بہبود کی وزارت
این ایچ اے نے آیوشمان بھارت ڈیجیٹل مشن کے نفاذمیں تیزی لانے کے لیے این اے بی ایچ کے ساتھ ہاتھ ملایا
نیشنل ہیلتھ اتھارٹی  اور نیشنل ایکریڈیٹیشن بورڈ فار ہاسپٹلس اینڈ ہیلتھ کیئر پرووائیڈرز ۔کوالٹی کونسل آف انڈیا  کے ایک جزوی بورڈ نے صلاحیت سازی، صحت کی دیکھ بھال کے شعبوں میں تعاون کرنے کے لیے مفاہمت نامے  پر دستخط کیے ہیں۔ یہ مفاہمت نامہ، صلاحیت سازی،خبروں کی نشرواشاعت، کیو سی آئی ، منظوری اور اے بی ڈی ایم کے معیارات کو فروغ دینے، تکنیکی مدد، اسٹیک ہولڈر کی حمایت اور این اے بی ایچ اور این ایچ اے کے مختلف اقدامات کے لیے مجموعی طور پر آگاہی پیدا کرنے کے لئےکیا گیا ہے۔
این اے بی ایچ کے پاس صحت کی دیکھ بھال کی سہولیات کے لیے ایک وسیع اور موثر معیار کا فریم ورک اور ایکریڈیشن سسٹم ہے۔ اس مفاہمت نامے کے مطابق این اے بی ایچ، اے بی ڈی ایم کی ہیلتھ فیسیلٹی رجسٹریشن پر اپنی تسلیم شدہ/مصدقہ سہولیات اور ہیلتھ کیئر پروفیشنلز رجسٹریشن پر ان زمروں میں کام کرنے والے ڈاکٹروں، نرسوں وغیرہ کی آن بورڈنگ میں حوصلہ افزائی کرے گا اور مدد فراہم کرے گا۔
اس تعاون کے مقصد کے بارے میں بات کرتے ہوئے،این ایچ اے کے سی ای او ڈاکٹر آر ایس شرما نے کہا: "آیوشمان بھارت ڈیجیٹل مشن  کے ساتھ، ہم نے صحت کی دیکھ بھال کے ماحولیاتی نظام کے تمام اسٹیک ہولڈرس کو ایک ساتھ لانے کے لیے ایک ڈیجیٹل پلیٹ فارم بنانے کے لیے اس پرجوش سفر کا آغاز کیا ہے۔ ہمارا ہدف اے بی ڈی ایم کے اہم کاموں ، فوائد اور صلاحیت کو عوامی اور نجی شعبےکی طبی سہولیات اور صحت کی دیکھ بھال کرنے والے پیشہ ور افراد تک پہونچانا ، انہیں حساس بنانا اور اے بی ڈی ایم کو بڑے پیمانے پر اپنانے کے لئے تیار کرنا،ان کے درمیان ا ین اے بی ا یچ کی مضبوط موجودگی کا فا ئدہ اٹھانا ہے‘‘۔
اس موقع پر این بی ایچ کے چیئرمین پروفیسر  مہیش ورما نےخطاب کرتے ہوئے کہا – ’’این اے بی ایچ معیاری صحت کی دیکھ بھال کو قطار میں کھڑے آخری آدمی تک پہنچانے کے مقصد کے لیے پوری طرح پرعزم ہے۔این ایچ اے کے ساتھ یہ تعاون ٹیئر 2 او ر ٹیئر 3 شہروں میں واقع صحت کی دیکھ بھال کرنے والی چھوٹی تنظیموں کو بھی آیوشمان بھارت ڈیجیٹل مشن کا فائدہ پہنچانے میں مدد اور حوصلہ افزائی کرے گا۔یہ عوام تک معیاری صحت کی دیکھ بھال فراہم کرنے کے مشن کو پھیلائے گا اور صحت کی دیکھ بھال کے شعبے میں ہندوستان کو عالمی رہنما بننے میں مدد کرے گا‘‘۔
اس کے علاوہ ڈیجیٹل ہیلتھ انفارمیشن سسٹم کو تیزی سے اپنانے اور اس کو آگے بڑھانے کے سلسلے میں اے بی ڈی ایم سے وابستہ معیارات کو شامل کرنے کے لئےاین اےچ اے و این اےبی ایچ طبی سہولیات سے متعلق باہمی طور پر صحت کی دیکھ بھال کی سہولیات کے لیے ایکریڈیٹیشن کے معیارات اور درجہ بندیوں کی توسیع کریں گے۔
وزارت دفاع
بھارتی بحریہ اور فلپائن ساحلی محافظ دستہ کے درمیان غیر عسکری تجارتی جہازوں کی نقل و حرکت کی پیشگی معلومات کے تبادلے کے لئے معیاری طریقۂ کار پر دستخط کئے گئے
بھارتی بحریہ کے سربراہ ایڈمیرل آر ہری کمار اور فلپائن کے ساحلی محافظ دستہ کے کمانڈنٹ سی جی ایڈمرل آرٹیمیو ایم ابو نے 23 اگست ، 2023 ء کو غیر عسکری تجارتی جہازوں کی نقل و حرکت کی پیشگی معلومات کے تبادلے کے لیے معیاری طریقۂ کار  پر دستخط کیے۔ معیاری طریقہ ٔ کار پر دستخط نئی دلّی میں فلپائن کے ساحلی محافظ دستے کے کمانڈنٹ کے موجودہ بھارت کے دورے کے دوران کیے گئے۔
فلپائن کے ساحلی محافظ دستے اور بھارتی بحریہ کے درمیان معیاری طریقۂ کار پر دستخط کرنے سے تجارتی جہازوں کی آمد و رفت کے بارے میں معلومات کے تبادلے کو فعال بنانے میں مدد ملے گی، جس سے خطے میں سمندری حفاظت اور تحفظ کو بہتر بنانے میں مدد ملے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع ۔ ع ا
U.No. 8724
(Visitor Counter : 63
وزیراعظم کا دفتر
وزیراعظم نے بھارتیہ جن اوشدھی پری یوجنا کے مستفدین سے بات چیت کی
نئی دہلی، 7 مارچ 2019، وزیراعظم جناب نریندر مودی نے آج پردھان منتری بھارتیہ جن اوشدھی پر ی یوجنا کے مستفدین اور جن اوشدھی کیندروں کے مالکوں کے ساتھ ویڈیو کانفرنسنگ کے ذریعہ بات چیت کی۔ مرکزی حکومت نے جینرک دواؤں کے تئیں بیداری لانے اور ان کے استعمال کو فروغ دینےکے لئے 7 مارچ 2019 کو ملک بھر میں جن اوشدھی دوس کے طور پر منانے کا فیصلہ کیا ہے۔
5000سے زیادہ مقامات پر موجودہ مستفدین اور اسٹور مالکوں کے ساتھ ایک ساتھ بات چیت کرتے ہوئے وزیراعظم نے کہا کہ کم قیمتوں پر اعلی معیار والی دواؤں کی دستیابی کو یقینی بنانے کے لئے حکومت نے دو بڑے اقدامات کئے ہیں۔ سب سے پہلے 850 ضروری دواؤں کی قیمتوں کو کنٹرول کیا گیا اور ہارٹ اسٹینٹ نیز گھٹنے کی سرجری کے لئے استعمال ہونے والے آلات کی قیمتوں کو کم کیا گیا۔ دوسرا پورے ملک میں جن اوشدھی کیندروں کا ایک سلسلہ شروع کیا گیا۔ وزیراعظم نے کہا کہ ان اقدامات سے نہ صرف غریبوں کو بلکہ متوسط طبقے کو بھی بہت فائدہ ہوا ہے۔
وزیراعظم نے کہا کہ جن اوشدھی کیندروں میں دواؤں بازار کی شرحوں سے 50 سے 90 فیصد کم قیمتوں پر مل رہی ہیں۔ انہوں نے کہا کہ گزشتہ ساڑھے چار برسوں میں 5000 سے زیادہ جن اوشدھی کیندر کھولے جاچکے ہیں۔ ان کیندروں سے نہ صرف معیاری دوائیں ملتی ہیں بلکہ یہ خود روزگاری اورروزگار کے نئے مواقع بھی دستیاب کراتے ہیں۔
صحت کے شعبے میں وسیع تبدیلی لانے کی فکر کا ذکر کرتے ہوئے وزیراعظم نے کہا کہ اس بار میں حکومت کی سوچ صرف ایک دائرے میں سمٹ کر رہنے کے بجائے وسیع سطح پر حل تلاش کرنے کی ہے۔ انہوں نے کہا کہ صحت کے شعبے سے وابستہ سبھی متعلقین اس شعبے میں یکسر تبدیلی لانے کے لئے مل کر کام کررہے ہیں۔ وزیراعظم نے کہا کہ گزشتہ ساڑھے چار برسوں کے دوران ملک میں 15 نئے ایمس کھولے گئے ہیں یا کھلنے کے عمل میں ہیں۔ میڈیکل کالجوں میں ایم بی بی ایس اور پوسٹ گریجویشن کی پڑھائی کے لئے 31 ہزار سیٹوں کا اضافہ کیا گیا ہے۔
وزیراعظم کے ساتھ بات چیت میں جن اوشدھی پری یوجنا کے مستفدین نے جن اوشدھی کیندروں سے اعلی معیار والی دوائیاں ملنے پر خوشی کا اظہار کیا۔ انہوں نے کہا کہ دواؤں کی قیمت کم ہونے سے ایک طرف جہاں ان کے پیسوں کی بچت ہوئی ہے وہیں دوسری طرف انہیں علاج کے لئے صحیح دوائیاں بھی دستیاب ہورہی ہیں۔
۔۔۔۔۔۔۔۔۔۔۔
م ن۔م م ۔ن ا۔
U- 1468
(Visitor Counter : 52
بندرگاہوں، جہاز رانی اور آبی راستوں کی وزارت
کلکتہ کا سب سے زیادہ کیپ سائز بحری جہاز، انتہائی پارسل لوڈ کے ساتھ، ایس ایم پی کلکتہ میں ساگر لنگر بندرگاہ پر پہنچا
یکم ستمبر 2022 کو اس وقت اپنے زمرےمیں ایک تاریخی سنگ میل حاصل کیا گیا جب 299.92 ایم ٹی آر ایس اور 50 ایم ٹی آر ایس کی بیم لمبائی کے ساتھ ، ’ایم وی منرل یانگ فن‘ کے بحری جہاز، میسرز اسٹیل اتھارٹی انڈیا لمیٹڈ  کے اکاؤنٹ پر یکم ستمبر 2022 کو ساگر لنگر بندرگاہ پر پہنچا۔ یہ تیری ہوئی کرینوں کے ذریعے 70300 میٹرک ٹن گھریلو کوئلہ اتارے گا۔ یہ اب تک کا سب سے بڑا خشک بلکر ہے جو اس لنگر بندرگاہ پر اب تک کا سب سے زیادہ پارسل وزن لے کر پہنچا ہے۔
’ایم وی منرل یانگ فن‘ رواں مالی برس میں 18واں کیپ بحری جہاز ہے جبکہ گذشتہ مالی برس میں اگست تک صرف چار  ویسل یہاں آئے تھے جو کہ 22-2021 میں آنے والے مجموعی طور پر چودہ  کیپ بحری جہاز میں سے ہیں۔
کیپ بحری جہاز ’ایم وی منرل یانگ فن‘، ایل او اے 299.92 میٹر، بیم 50 میٹر اور 9.3 میٹر کے ڈرافٹ کا جہاز ہے جس کا اندراج پرتگال میں ہے۔ اس جہاز پر مال نیوپورٹ امریکہ میں لادا گیا تھا اور اس کی آخری منزل دھمرا ہے۔ ہلدیہ کا ریلوے ڈویزن بندرگاہ سے مال کی تیزی کے ساتھ اخراج کے لیے سمندری ڈویزن کے ساتھ مل کر کام کر رہا ہے اور یہ ایچ ڈی سی کو انتہائی ترجیح والی ضرورت کی بندرگاہ بنا رہا ہے جو کہ شیاما پرساد مکھرجی بندرگاہ کولکتہ  سے 80 کلو میٹر دور اور ہلدیہ بندرگاہ کمپلیس  سے 25 کلو میٹر کی دوری پر ہے۔
ایس ایم پی کولکاتہ کی انتظامیہ کے ساتھ طویل بات چیت کے بعد ایس اے آئی ایل نے ہر مہینے دو  کیپ ویسل لانے سے اتفاق کیا ہے اور لنگر بندرگاہ پر 1.5 ایم ایم ٹی سالانہ سامان لانے کا منصوبہ رکھتا ہے۔
ایس ایم پی کولکتہ کے چیئرمین ونیت کمار نے کہا کہ ساگر لنگر بندرگاہ پر 9.3 میٹر ڈرافٹ پر ’ایم وی منرل یانگ فن‘ جیسی کیپ ویسل کو لانا، ایس ایم پی کولکاتہ کی تاریخ میں ایک قابل ستائش سنگ میل ہے۔ حالانکہ اس طرح کے طویل ترین اور انتہائی غیر متوقع نیوی گیشن کے چینلوں کو برقرار رکھنے کی ذمے داری کے ساتھ ساتھ قدرتی رکاوٹوں کے باوجود یہ عمل پورا ہوا ہے۔
ایس ایم پی ، کولکتہ کے چیئرمین جناب ونیت کمار نے کہا کہ ’ایم وی منرل یانگ فن‘ انتہائی اہم ہیں جو نہ صرف ساگر میں آنے والا پہلا کیپ ویسل ہے بلکہ 70300 میٹرک ٹن سامان لے جانے والا بھی پہلاہے جسے بصورت دیگر 2 سے 3 علاحدہ علاحدہ جہازوں میں لانا پڑتاہے۔
اس نمایاں کامیابی کی ستائش کرتے ہوئے جناب کمار نے مزید کہا کہ ملک میں واحد جاری اہم بندرگاہ ہونے کے ناتے ایس ایم پی کولکتہ، گذشتہ 152 برسوں سے ہندوستان کی اہم بندرگاہوں میں اپنی نمایاں پوزیشن کو مستقل طور پر برقرار رکھے ہوئے ہے۔
ایس ایم پی ، کولکتہ کے چیئرمین جناب ونیت کمار نے پرجوش انداز میں کہا کہ بندرگاہ استعمال کرنے والوں، خاص طور پر ایس اے آئی ایل کے فعال تعاون کے ساتھ نیز ایس ایم پی کولکتہ کے تمام ملازمین کی دلی کاوشوں کے ساتھ ، ایس ایم پی کولکتہ دیگر بہت سے نمایاں ریکارڈ قائم کرنے میں کامیاب ہوگا۔
امور صارفین، خوراک اور عوامی تقسیم کی وزارت
خوراک اور عوامی تقسیم کا محکمہ پوشن ماہ منانے کے لئے سرگرمیوں کا اہتمام کرے گا
نئی دہلی، 28 اگست 2020، خواتین اور بچوں کی ترقی کی وزارت کے ذریعہ منعقد کئے جانے والے ‘ پوشن ماہ’ کو منانے کے لئے آج خوراک اور عوامی تقسیم کے محکمے کے سکریٹری نے فوڈ کارپوریشن آ ف انڈیا کے سی ایم ڈی ، سی ڈبلیو سی کے ایم ڈی اور محکمے کے سینئر افسروں کے ساتھ ایک میٹنگ کی۔
پوشن ماہ ہر سال ستمبر ماہ میں منایا جاتا ہے۔ اس کے ایک حصے کے طور پر خوراک اور عوامی تقسیم کے محکمے نے تغذیہ سے متعلق تحفظ کی خصوصیات کے سلسلے میں نشانہ گروپوں کو حساس بنانے کےلئے ملک کے مختلف حصوں میں خواتین اور بچوں کی ترقی کی وزارت کے مشورے کے مطابق سرگرمیوں کا اہتمام کرنے کا فیصلہ کیا ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-4899
(Visitor Counter : 97
نائب صدر جمہوریہ ہند کا سکریٹریٹ
نائب صدر جمہوریہ مہاراشٹر کے اپنے پہلے دورے پر ممبئی پہنچے
نائب صدر جمہوریہ نے شہر کے شری سدھی ونائک مندر میں پوجا کی
جناب دھنکر نے ’آدتیہ برلا میموریل پولو کپ‘ چمپئن شپ میں شرکت کی
نائب صدر جمہوریہ جناب جگدیپ دھنکر اور ڈاکٹر سدیش دھنکر آج ممبئی پہنچے۔ نائب صدر کا عہدہ سنبھالنے کے بعد یہ جناب دھنکر کا ریاست مہاراشٹر کا پہلا دورہ تھا۔ ممبئی ہوائی اڈے پر، مہاراشٹر کے گورنر جناب بھگت سنگھ کوشیاری، حکومت مہاراشٹر کے وزیر جناب منگل پربھات لودھا، اور دیگر معززین نے ان کا استقبال کیا۔
نائب صدر جمہوریہ نے اپنے ممبئی دورے کا آغاز شری سدھی ونائک مندر میں پوجا کرکے کیا، جہاں انہوں نے ڈاکٹر سدیش دھنکر کے ساتھ ملک کی خوشحالی اور تمام شہریوں کی بھلائی کے لیے دعا کی۔
اس کے بعد جناب دھنکر نے امیچور رائیڈرز کلب کے ذریعے منعقدہ اور آدتیہ برلا گروپ کے زیر اہتمام سالانہ ’آدتیہ برلا میموریل پولو کپ‘ چمپئن شپ میں بطور مہمان خصوصی شرکت کی۔ دلکش کھیل دیکھنے کے بعد، انہوں نے کھلاڑیوں سے بات چیت کی اور ان کے کھیل کے جذبے کی تعریف کی۔
مہاراشٹر کے گورنر جناب بھگت سنگھ کوشیاری، فکی – آدتیہ برلا سی ایس آر سینٹر فار ایکسی لنس کی چیئرپرسن محترمہ راج شری برلا ، آدتیہ برلا گروپ کے چیئرمین جناب کمار منگلم برلا، پیرامل گروپ کے ایگزیکٹو ڈائریکٹرجناب آنند پیرامل اور دیگر معززین نے کھیلوں کے ایونٹ میں شرکت کی۔
کامرس اور صنعت کی وزارتہ
کیمیکل اور پیٹرو کیمیکل صنعت ہندوستان کی اقتصادی ترقی میں اہم ہے اور مستقبل میں ترقی کا ایک کلیدی محرک ہے:مرکزی وزیر تجارت اور صنعت جناب پیوش گوئل
جناب گوئل نے ہندوستان کے اختراعی ماحولیاتی نظام اور روزگار پیدا کرنے میں کیمیکل اور پیٹرو کیمیکل صنعت کے تعاون کی تعریف کی
گلوبل کیمیکلز اینڈ پیٹرو کیمیکلز مینوفیکچرنگ ہبز 2023 سمٹ، کیمیکلز اور پیٹرو کیمیکلز انڈسٹری میں ایف ٹی اے کے طریقے تلاش کرنے کے لیے فورم فراہم کرتے ہیں:جناب گوئل
جناب گوئل نے پائیدار طریقوں کو فروغ دینے اور پائیدار حل تلاش کرنے کے عزم کے لیے تمام حصص داروں کی کوششوں اور لگن کی تعریف کی
صنعت و تجارت، امور صارفین، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے کہا ہے کہ کیمیکل اور پیٹرو کیمیکل صنعت ہندوستان کی اقتصادی ترقی میں اہم کردار ادا کرتی ہے اور امید کی جاتی ہے کہ مستقبل میں یہ ترقی کا ایک کلیدی محرک بن کر رہے گی۔ انڈیا: گلوبل کیمیکلز اینڈ پیٹرو کیمیکلز مینوفیکچرنگ ہبز کے تیسرے ایڈیشن سمٹ میں بطور مہمان خصوصی، ایف ٹی اے-کنکٹنگ دی ورلڈ-وسودھیو کٹمبکم-ایک زمین، ایک خاندان، ایک مستقبل، سیشن سے دہلی میں خطاب کرتے ہوئے کل جناب گوئل نے ہندوستان کی معیشت، اختراعی ماحولیاتی نظام اور روزگار پیدا کرنے میں کیمیکل اور پیٹرو کیمیکل صنعت کے تعاون کی تعریف کی۔
وزیر نے کہا کہ آزاد تجارتی معاہدے برآمدات کو بڑھانے میں اہم کردار ادا کرتے ہیں اور اجتماعی طور پر متعدد شعبوں کی ترقی کی حوصلہ افزائی کرتے ہیں۔ انہوں نے کہا کہ جی سی پی ایم ایچ2023 سمٹ ان طریقوں کو تلاش کرنے کے لیے ایک فورم کے طور پر کام کرتا ہے جس میں ایف ٹی اے کیمیکلز اور پیٹرو کیمیکلز کی صنعت میں تجارت، سرمایہ کاری اور تعاون کو آسان بنا سکتا ہے۔
جناب گوئل نے صنعت کے رہنماؤں، پالیسی سازوں اور ماہرین کو اس اہم شعبے کی مسابقت اور پائیداری کو بڑھانے کے لیے ایف ٹی اے سے فائدہ اٹھانے پر تبادلہ خیال کرنے کے لیے ایک پلیٹ فارم فراہم کرنے کی خاطرجی سی پی ایم ایچ2023 کی تعریف کی۔ انہوں نے کہا کہ ایف ٹی اے ہندوستان کی کیمیائی اور پیٹرو کیمیکل صنعتوں میں غیر ملکی سرمایہ کاری کو راغب کرنے میں مدد کر سکتے ہیں۔ وزیر موصوف نے اس بات پر روشنی ڈالی کہ اس سے نئی ملازمتیں پیدا ہوں گی اور نئے انفرااسٹرکچر کی ترقی ہو گی،جس سے صنعت کی دنیا کے ساتھ جڑنے کی صلاحیت کو تقویت ملے گی۔
جناب پیوش گوئل نے ترقی یافتہ قوم بننے کے ہمارے مقصد میں پائیداری کی اہمیت کو اجاگر کیا۔ انہوں نے یہ بھی بتایا کہ آنے والی نسل کے لیے ایک پائیدار ہندوستان کی تشکیل موجودہ نسل کے لیے کتنا ضروری ہے۔ وزیر موصوف نے پائیدار طریقوں کو فروغ دینے اور پائیدار حل تلاش کرنے کے عزم کے لیے تمام حصص داروں کی کوششوں اور لگن کی تعریف کی۔
انہوں نے کہا کہ بہترین طریقوں کا اشتراک اور تعاون کو فروغ دینا بلاشبہ کیمیکل اور پیٹرو کیمیکل صنعتوں میں مزید پائیدار اور خوشحال مستقبل کی راہ ہموار کرے گا۔ جناب گوئل نے موجودہ نسل پر زور دیا کہ وہ آنے والی نسلوں کے تئیں فرض شناسی اور عزم کے ساتھ کام کریں۔ انہوں نے مہاتما گاندھی کا حوالہ دیتے ہوئے کہا کہ’’ہم سب کو اگلی نسل کے لیے کرۂ ارض وراثت میں ملا ہے۔‘‘
وزیراعظم کا دفتر
وزیر اعظم نے ہیلتھ گیری ایوارڈز 21 کے فاتحین کو مبارکباد دی
نئی دہلی،02اکتوبر؍2021:
وزیر اعظم جناب نریندر مودی نے ہیلتھ گیری ایوارڈز 21 کے فاتحین کو مبارکباد دی ہے۔
اپنی ٹوئٹ سریز میں وزیر اعظم نے کہا؛
’’میں ہیلتھ گیری ایوارڈز 21 کے فاتحین کو مبارکباد دیتا ہوں۔ میں زمینی سطح پر چینج میکرز کو خواہ وہ صاف صفائی کے شعبے سے متعلق ہوں یا اب ہیلتھ کیئر سے ان کا تعلق ہو، مستقل طورپر ہر سال 2؍اکتوبر کو اعزاز سے نوازنے کے لئے انڈیا ٹوڈے گروپ کو بھی تحسین پیش کرتاہوں۔
کووڈ-19 عالمی وباء کے دوران انفرادی طورپر یا تنظیمی سطح پر لوگ آ کھڑے ہوئے اور انہوں نے اس وباء کے خلاف جنگ کو مضبوطی فراہم کی۔
ہیلتھ گیری ایوارڈز 21انڈیا ٹوڈے کے ذریعے اس طرح کی غیر معمولی کوششوں کی تحسین اور اُن کے کام کی پذیرائی کی بہترین کاوش ہے۔‘‘